Ohjelman mahdollistavat Joyce Meyer Ministriesin ystävät ja tukijat.
Hän on ovi kaikkeen, mitä tarvitset: -
rauhaan, iloon, vanhurskauteen ja pelastukseen.
Hän on apusi ja toivosi. Jeesus on ovi kaikkeen, mitä tarvitset!
ILOA ARKEEN ― JEESUS ON OVI KAIKKEEN, MITÄ TARVITSET 2/2
Sovitus ja vanhurskaus. "Hän, joka ei synnistä tiennyt, tuli synniksi."
Hän tuli synniksi. Kuinka kauheaa sen täytyi olla Jeesukselle, -
kun kaikki ihmiskunnan historian synnit tulivat Hänen päällensä.
Jeesus ei vain ottanut syntejämme, vaan tuli synniksi.
Hän maksoi kalliin hinnan. Mikä rakkaus Hänellä pitikään olla!
Hän vuodatti verensä lopulliseksi uhriksi meidän puolestamme.
Vanhassa testamentissa oli systeemi, josta haluan teidän tietävän lisää, -
jotta ymmärrätte, miten hyvä uutinen ilosanoma on.
Olemme tutkineet tuota vanhaa uhrijärjestelmää.
Kerron siitä lisää, jotta ymmärrätte Jeesuksen uhria paremmin.
Hepr. 10 sanoo, ettei muuta uhria tarvita enää koskaan.
Hän oli viimeinen uhri. Sinun tulee vain kääntää katseesi Jeesukseen.
Vanhassa testamentissa oli 12 eri uhria neljään eri ryhmään jaettuina.
Ensimmäinen oli syntiuhri, joko sonni, vuohi, lammas tai kyyhky.
Rikas toi sonnin ja köyhempi kyyhkysen.
Uhraaja pani kätensä eläimen päälle ja surmasi sen.
Pappi ripotteli veren alttarille ja kaatoi osan siitä alttarin juurelle.
Syötävät osat annettiin papille. Sisälmykset poltettiin ja ruho -
poltettiin kaupungin ulkopuolella. Väsyttää jo!
Olen iloinen, että voin nousta aamulla ja vain uskoa.
Onneksi meidän ei tarvitse käydä läpi kaikkea tuota.
Kaikki tuli tehdä 18 kertaa vuodessa, ja tuo oli vasta ensimmäinen uhri!
Verta ja tappamista kaikkialla.
Sitten oli syyllisyysuhri joka kerta, kun tapahtui vääryyttä.
Joko pässi tai lammas. Vääryyksiä olivat varkaus, väärä vala, petos -
ja petetty lupaus. Jos joku lupasi tehdä jotain eikä pitänyt lupaustaan, -
se luettiin synniksi. Vihollinen ei halua, että pidät lupauksesi.
Tähän uhriin kuului taloudellinen korvaus.
Sitten tehokkuusuhri, jonka tarkoituksesta en ole aivan varma.
Se uhri piti antaa väärästä profetiasta. Ja raiskauksesta!
On mielenkiintoista, että nuo kaksi on liitetty yhteen.
Meidän mielestämme raiskaus on todella hirveä synti, -
mutta väärä profetia... Me kaikki olemme erehtyväisiä.
Tulee olla varovainen sanoessaan: "Näin sanoo Herra!", -
eikä mennä sanomaan ihmisille: "Herra käski minun sanoa näin!"
Usein Herra ei sanonut mitään. Sinä halusit sanoa niin hallitaksesi.
Lisäät vain Jumalan nimen, jotta siihen uskottaisiin paremmin!
En kestä tuota ylihengellistä asennetta, -
kun kaikki ajatukset muka tulevat Jumalasta.
Uudet, uskossa vielä kasvavat ihmiset voivat vahingoittua siitä.
Kun sain julkisuutta, ihmisillä oli yhtäkkiä paljon sanottavaa minulle.
Mitä enemmän sain nimeä, sitä enemmän ihmiset halusivat minut.
Minulle sanottiin: "Jumala sanoi, että tulet meille puhujaksi."
"Rukouksessa suurin osa sai sinun nimesi."
Minusta ei tuntunut siltä, mutta jos kerran Jumala sanoi...
Tunsin olevani epähengellinen. Jumala ei sanonut minulle mitään.
Rohkenin lopulta sanoa: "En tiedä, mitä Hän sanoi teille, -
mutta en tule, ellei Hän kehota."
Jos itse pyydän jotakuta mukaan johonkin, -
eikä hän tunne asiaa omakseen, en painosta häntä.
Älä yritä saada ihmisiä tekemään jotakin omaa juttuasi.
En taida selvitä 18 uhrista.
Sitten seuraamusuhri kaksi kertaa päivässä.
Satouhri 6―7 kertaa vuodessa. Juomauhri kaksi kertaa päivässä.
Rauhanuhri kerran vuodessa.
Jokainen uhri tehtiin eri tavalla. Lihakin leikattiin eri tavoin.
Kiitosuhrit, kynttilälyhtyuhrit, vapaaehtoisuhrit, -
pappisvihkimisuhrit ynnä muuta, ynnä muuta.
Ei ihme, että ihmiset iloitsivat Jeesuksen tulosta.
Varmasti he innostuivat Hänen sanoistaan: "Minä olen tie!"
"Se on täytetty!" Kaikki tuo vanha taistelu ja yrittäminen oli poissa, -
kun he yrittivät pitää kaikki nuo lait. Niitä ei kukaan pysty pitämään.
Raamatun mukaan laki annettiin todistamaan pelastuksen tarpeesta.
Nouset joka päivä tehden parhaasi. Ja kun erehdyt, myönnät sen.
Synti ei ole sairaus tai vaihtoehtoinen elämäntapa.
Anteeksi vaan, mutta olen halunnut sanoa tuon jo kauan!
Yritän olla miellyttävä enkä halua tieten tahtoen joutua pulaan, -
mutta asioissa ei pääse eteenpäin ellei niitä sanota suoraan.
Emme halua sanoa tehneemme syntiä. "Me vain erehdyimme."
Tai: "Emme vain huomanneet sitä."
Synti on syntiä!
Jos emme saa sitä anteeksi, emme voi olla suhteessa Jumalaan.
Jos emme astu ovesta, joka on Jeesus, -
vietämme ikuisuutemme helvetissä. Jumala ei lähetä ihmisiä sinne.
Monet sanovat: "Jumala on hyvä. Hänkö muka lähettäisi helvettiin?"
Opetetaan myös, että kaikki pääsevät taivaaseen, koska Jumala on hyvä.
Raamattu sanoo: "Asetan eteesi elämän ja kuoleman. Valitse elämä!"
Jumala ei lähetä meitä sinne, vaan me teemme valinnan.
Korkeampi elämä ja matalampi, lavea tie tai kapea. Valitse!
Valintoja, valintoja.
Jumala ei katso ihmiseen. Kaikilla on mahdollisuus jumalasuhteeseen, -
mutta et voi olla varas ja ryöväri. Et voi tulla kuin yhtä tietä, ovesta.
Jos haluan mennä ulos talosta enkä halua käyttää ovea, -
niin menenpä seinän läpi ja olen pulassa! Niin hyvin moni tekee.
Jeesuksen ovi on olemassa, mutta he vain menevät seiniä päin!
Olla sovitettu, kuin ei olisi koskaan tehnyt syntiä.
Jumalan vanhurskaus Kristuksessa. Tiedä, kuka olet Hänessä.
Kuka olet ja mitä teet ovat eri asioita.
Lapseni ovat minulle vastuussa tekemisistään, mutta silti lapsiani.
Jumala ei lakkaa rakastamasta sinua, kun mokaat, -
mutta Hän haluaa sinun myöntävän kaikki erehdyksesi.
Jumala haluaa puhdistaa sinut, jotta sinulla olisi herkkä omatunto
Rukoile sen puolesta joka aamu.
Älä aloita uutta päivää eilisen sotkut mukanasi.
Tunnusta kaikki Jumalalle. Pyydä että Hän muistuttaa sinua -
pienistäkin asioista, kuten lupausten rikkomisesta tai ilkeydestä.
Pienet asiat pilaavat paljon. No, millaisen uhrin Hän nyt haluaa?
Uhrauksia on yhä tehtävä. Hepr. 13:15 sanoo: -
"Uhratkaamme siis hänen kauttansa Jumalalle joka aika kiitosuhria", -
eikä vain kiitokseksi jonkin vaikean asian suhteen.
Kiitos itsessään on uhri, samoin kuin eläimet, jotka uhrattiin -
ja tuoksu, joka nousi Herran eteen. Raamatun mukaan se oli -
sovinnonmerkki ihmisten syntien takia. Tuo tuoksu oli suloinen Herralle.
Ylistyksemme on nyt tuo suloinen uhrauksen tuoksu.
Kun sanot: "Kiitos Jeesus!" ja tarkoitat sitä, se on uhri.
Ei tarvitse enää ostaa ja teurastaa eläintä.
Ainoa tarvittava uhri on jo annettu.
Ei enää noita verisiä rituaaleja. Nyt uhraat aivan toisella tavoin.
Annamme kiitosuhrin Herralle!
Jumala on ylpeä meistä, kun kokoonnumme yhteen ylistämään -
tai kun otat aikaa ja tulet tänne, vaikka olisi paljon muutakin tekemistä.
Mutta sinä olet täällä uhraamassa kiitosta.
Tunnet Sanan nälkää ja haluatte oppia tuntemaan Jumalan.
Moni ajattelee sen olevan tyhmää. "Ottaa nyt vapaata tuota varten."
Mutta sinä olet vielä pystyssä toisten kaatuessa!
Room. 12:1 Tämä on kaunista.
"Niin minä Jumalan armahtavan laupeuden kautta kehoitan teitä, -
veljet, antamaan ruumiinne eläväksi, pyhäksi, Jumalalle otolliseksi uhriksi."
Hän ei halua kuolleita eläimiä eikä meidän kuolleita tekojamme.
"Tein väärin eilen, mutta luin sentään kuusi lukua Raamattua tänään."
Tuo ei korvaa mitään, vaan pelkästään Jeesuksen veri.
Puhdistu Jeesuksen verellä ja lue Raamattua, koska haluat lukea, -
Sanan nälkääsi ja tiedonjanoosi.
Pyydä Jumalaa puhdistamaan itsesi. Tee jotain vain auttamisenhalusta, -
koska tunnet kiitollisuutta Häntä kohtaan, ei syyllisyydestä.
Room. 12:1 "Antamaan ruumiinne..." "Jumala, minä annan silmäni, -
korvani, käteni ja jalkani, ruumiini -
ja kaiken minussa olevan." Hän haluaa vain sinut, ei tekojasi.
Haluatko puhdistua synnistä ja olla sovitettu ja vanhurskautettu?
Siihen on vain yksi tapa.
Voit juosta seiniä päin, jos haluat.
Joku on tehnyt niin vuosikymmeniä. Mitäpä, jos vain avaisit oven?
Mitä ottelussa tehdään, kun saadaan maali? Riemuitaan!
Minusta tuntuu samalta, kun teen maalin Jeesukselle!
Maali!
Hän on ovi kaikkeen, mitä tarvitset! Rauhaan, iloon ja vanhurskauteen.
Hän on ovi pelastukseen ja apusi, toivosi ja kaikki, mitä tarvitset.
Kaikki on Hänessä.
Raamattu puhuu kahdesta eri vanhurskaudesta: -
omien tekojesi kautta tai siitä, joka annetaan uskossa Kristukseen.
Fil. 3:9 Paavali sanoo: "...ja minun havaittaisiin olevan hänessä..."
Ei hänen omassa vanhurskaudessaan ja omien tekojen kautta, -
vaan sen vanhurskauden, jonka olemme lahjana saaneet.
Sinun tulee tietää, kuka olet Kristuksessa ja mitä et ole itsessäsi.
Hän on ovi täydellisyyteen.
Minulle tunne siitä, että olen tullut kokonaiseksi, on kaikkein tärkein asia.
Tunsin vuosikausia, että olin jotenkin vajaa.
Tunnetko, ettet ole ihan kaikkea sitä, mitä sinun tulisi olla?
Raamattu sanoo, että Hän on ovi täydellisyyteen.
Hänessä olemme täydelliset. Sinkkunakin olet kokonainen.
Vaikka olisit jäänyt leskeksi, olet silti kokonainen.
Lapsettomaksi jäätyäsikin olet täydellinen ja kokonainen.
Ehkä olet ollut vuosia sihteerinä ilman ylennystä.
Silti sinä olet kokonainen.
Vaikka koulutuksesi on puutteellinen, olet silti täydellinen.
Ehkä et ole musikaalinen etkä siis pääse esiintymään.
Olet ehkä muuten auttamassa. Sinä olet täydellinen ja kelpaava.
Täydellisyytemme ei riipu teoistamme. Olemme kokonaisia Hänessä.
Hän täyttää kaiken, ja Hänessä me tulemme täydellisiksi!
Meiltä kysytään, kuinka kaikki sujuu, kun minä olen täällä lavalla -
ja Dave on tuolla alhaalla seuraamassa. Me emme riitele siitä.
Haastatteluissa kaikki haluavat kuulla juuri tästä asiasta.
Dave tietää omat lahjansa, ja hänellä on niitä tosiaan paljon.
Kaikilla ei ole samoja lahjoja, mutta jokaisella on niitä.
Istuminen ja kuunteleminen voi olla vaativampaa kuin puhuminen.
Mahdatteko tietää, montako tuntia tämä mies on kuunnellut minua?
Ihmiset tulevat juttelemaan minulle kaikkialla.
Haastattelut vielä siihen päälle. Dave on silti aina paikalla.
Hän suhtautuu siihen tyynesti. Daven ei tarvitse olla lavalla.
Hänen täydellisyytensä ei riipu siitä, onko hän esillä.
Dave on täydellinen Kristuksessa. Jumala sanoi hänelle: -
"Toimi sinä niissä lahjoissa, jotka annoin sinulle, niin saat rauhan."
Jos Dave puhuisi tässä, hän ei jaksaisi, ja sama toisin päin, -
koska minun tulee saada puhua!
On ihana sanoa: "En ole siellä, missä minun pitäisi, -
mutta kiitos Jumalalle, en ole siellä, missä ennen olin."
"En tarvitse miestä tai naista ollakseni kokonainen."
"En tarvitse aviomiestä tai lapsia, en lavalla oloa enkä ylennystä, -
en lisää rahaa tai koulutusta."
"Minulla on kaikki. Menin oikeasta ovesta! Olen kokonainen Hänessä!"
Olemme täydellisiä Hänessä. Teimme maalin!
On ihana tietää, että kaikki on hyvin.
Rakkaus ja hyväksyntä ovat Hänessä.
Meillä on tapana sanoa ihmisille: "Jumala rakastaa sinua", -
mutta ellet todella ymmärrä sitä, tulee vaikeuksia.
Raamatun mukaan meidän tulee olla juurtuneina Jumalan rakkauteen.
Ei istutettuina, vaan juurtuneina.
Mitä tapahtuukaan, sinun pitää tietää, että Jumala rakastaa sinua.
On pakko lukea Room. 8. Se on liian hyvää jäädäkseen lukematta.
Alkaen jakeesta 31: "Jos Jumala on meidän puolellamme, -
kuka voi olla meitä vastaan?"
Jos Jumala on puolellamme, ketä minä pelkäisin? (Amplified Bible)
Jakeet 32―33: "Hän, joka ei säästänyt omaa Poikaansakaan, -
vaan antoi hänet alttiiksi kaikkien meidän edestämme, -
kuinka hän ei lahjoittaisi meille kaikkea muutakin hänen kanssansa?
Kuka voi syyttää Jumalan valittuja? Jumala on se, joka vanhurskauttaa."
Syyllisyys ei tule Jumalalta. Hän vapautti sinut.
Jae 34: "Kuka voi tuomita kadotuk- seen?" Jeesus kuoli puolestasi.
Jae 35: "Kuka voi meidät erottaa Kristuksen rakkaudesta? Tuskako, -
vai ahdistus, vai vaino, vai nälkä, vai alastomuus, vai vaara, vai miekka?"
Huonot uutiset ja ystävät, jotka saavat sen, mitä sinä haluaisit, -
se, että sinut sivuutetaan yhä uudelleen?
Mikään ei voi meitä erottaa Jumalan rakkaudesta!
Jae 36: "Niinkuin kirjoitettu on: 'Sinun tähtesi meitä surmataan -
kaiken päivää; meitä pidetään teuraslampaina'.
Mutta näissä kaikissa me saamme jalon voiton hänen kauttansa..."
Joku täällä on juuri kuullut sairastuneensa syöpään.
Joku toinen on menettänyt työnsä. Joku on menettänyt rakkaansa.
Ymmärrätkö, kuinka ylpeä Jumala on siitä, että olet täällä tänään?
Voisit rypeä jossakin itsesäälin vallassa, mutta sinä olet täällä.
Olet täällä sanoen: -
"Kaiken tämän keskellä olen enemmän kuin voittaja!"
Jae 38: "Sillä minä olen varma siitä..." Oletko sinä varma?
"ettei kuolema eikä elämä, ei enkelit eikä henkivallat, -
ei nykyiset eikä tulevaiset, ei voimat, ei korkeus eikä syvyys, -
eikä mikään muu luotu voi meitä erottaa Jumalan rakkaudesta, -
joka on Kristuksessa Jeesuksessa, meidän Herrassamme."
Jeesus on ovi ja tie sekä vastaus kaikkeen elämässämme.
Hän on rauhamme, parantajamme, vanhurskautemme ja toivomme, -
ja Hän on ovemme pelastukseen.
Pelastus ei tarkoita, että jotenkin pääsemme elämän läpi -
ja ehkä joskus pääsen taivaaseen.
Sillä hetkellä, kun vastaanotamme Kristuksen, elämämme paranee.
Pääsemme kyllä taivaaseen, mutta voimme iloita sitä odottaessamme.
Room. 11:36 sanoo: "Sillä hänestä ja hänen kauttansa ja häneen -
on kaikki; hänelle kunnia iankaikkisesti! Amen."
Rakastan tuota jaetta. Tilaa DVD "Totuus tekee vapaaksi", -
ja kirjani "100 tapaa helpottaa elämää."
Väsyin kovasti omaan elämääni, joka oli monimutkaista -
niin ihmissuhteissa, talousasioissa kuin mielen alueella.
Halusin yksinkertaista elämääni, -
ja aloin tutkia, kuinka se olisi mahdollista. Niin syntyi tämä kirjani.
Kirja neuvoo sinua, kuinka onnistut.
Tilaa nämä myös jollekulle, jonka elämä kaipaisi myös järjestystä.
Uskoisin sen olevan siunaukseksi.
Olet meille rakas ja tärkeä. Jumalalla on tarkoitus sinua varten.
Jotain hienoa tulee tapahtumaan sinulle tänään!
Haluatko kuulla Jumalalta lisää siitä, kuinka tulisi elää ja miksi elät?
Joycen paketti, johon kuuluvat kirja "100 tapaa helpottaa elämää" -
ja DVD aiheesta Totuus tekee sinut vapaaksi auttaa sinua ymmärtämään -
paremmin hengellistä elämää. Nautit elämästäsi enemmän.
Käytä ruudulla näkyviä tietoja tai tilaa osoitteessa www.joycemeyer.org
Tilaa ilmainen Enjoying Everyday Life -lehti jo tänään.
Voit tilata sen käyttämällä ruudulla näkyviä tietoja.
Kumppanuudessa on hienoa se, että olen osa jotakin suurempaa.
Saan olla siunaukseksi toisille.
Yhteistyössä muiden kanssa saamme aikaan ihmeitä.
Tavoitamme ihmiset ympäri maailman ja kerromme heille evankeliumin.
Joycen kumppanina pääsen osalliseksi Jumalan siunauksista.
Käännös: Hilkka Sepponen
Ohjelman mahdollistivat Joyce Meyer Ministriesin ystävät ja kumppanit.